 Aịzaya 6  Otú ọ dị, nafọ Eze Ọzaya nwụrụ, ahụrụ m Jehova ka ọ nọ nocheeze dị elu, nke e bulikwara elu, uwe mwụda ya sachikwara ebe niile nụlọ nsọ ya.Ndị seraf guzo nelu ya. Nke ọ bụla nwere nku isii. Ọ na-eji abụọ ekpuchi ihu ya, jiri abụọ na-ekpuchi ụkwụ ya, jirikwa abụọ na-efegharị.Ha na-etiku ibe ha, sị: Nsọ, nsọ, nsọ ka Jehova nke ụsụụ ndị agha dị. Ihe niile juru nụwa na-egosi ebube ya.Ụda olu nke onye ahụ na-akpọ òkù wee mee ka ebe e konyere ibo ụzọ nke ụlọ ahụ malite ịma jijiji, anwụrụ ọkụ wee jupụta nụlọ ahụ.M wee sị: Efuola m! Nihi na ọ fọrọ nke nta ka m nwụọ, nihi na abụ m onye egbugbere ọnụ ya na-adịghị ọcha, ọ bụkwa netiti ndị egbugbere ọnụ ha na-adịghị ọcha ka m bi; nihi na anya m ahụwo Eze bụ Jehova nke ụsụụ ndị agha!Otu nime ndị seraf wee fekwute m, o jikwa icheku ọkụ nke o ji ihe yiri mkpà gụta nebe ịchụàjà.O wee metụ m ya nọnụ, sị: Lee! Ihe a emetụla egbugbere ọnụ gị, e wepụwo njehie gị, e kpuchiwokwa mmehie gị.M wee malite ịnụ olu Jehova ka ọ na-asị: Ònye ka m ga-eziga, ònye ga-ejekwara anyị? M wee sị: Lee m! Ziga m.O wee sị: Gaa sị ha, Nụrụnụ ugboro ugboro, ma unu aghọtala; hụkwanụ ugboro ugboro, ma unu amatala ihe ọ bụla.Mee ka obi ndị a ghara ịnabata ihe, meekwa ka ntị ha kpọchie akpọchie, nyachiekwa anya ha, ka ha wee ghara iji anya ha hụ ụzọ, gharakwa iji ntị ha nụ ihe, ka obi ha gharakwa ịghọta ihe, ka ha wee ghara ichegharị, e wee gwọọ ha.M wee sị: Jehova, ruo ole mgbe? O wee sị: Ruo mgbe obodo niile ghọrọ mkpọmkpọ ebe, nenweghị onye bi ha, ruo mgbe ụlọ niile na-enweghị mmadụ nọ ha, mgbe e bibiwokwara ala a mee ka ọ tọgbọrọ nefu;mgbe Jehova kpọgakwara ndị mmadụ nebe dị anya, ebe a gbahapụrụ agbahapụ netiti ala a ga-adịkwa nnọọ ukwuu.Otu ụzọ nụzọ iri ka ga-anọ nime ya, ọ ga-aghọkwa ihe a ga-agba ọkụ ọzọ, dị ka osisi ukwu, dịkwa ka oké osisi, bụ ndị úkwù ha na-afọdụ ma e gbutuo ha; mkpụrụ dị nsọ ka úkwù ya ga-abụ. 